২০১১ তো চলেই গেলো, আবদুর রাজ্জাক, কবীর চৌধুরী, মিশুক মুনীর, তারেক মাসুদ এঁরাও সবাই চলে গেলো। যারা রয়ে গেলো, আরও যারা রয়ে যাবে, আরও যারা নতুন আসবে, আমরা কি পারিনা সব খারাপকে পেছনে ফেলে, পারস্পরিক ঈর্ষা, সন্দেহ, পারস্পরিক দোষারোপ বাদ দিয়ে সামনের দিকে এগিয়ে যেতে! অনেকতো দেখা হলো, অনেক সুযোগও এসেছে সবার জীবনে, আবার সুযোগের সদ্ব্যবহার করতে পারিনি বলে অনেক সম্ভাবনার অপমৃত্যুও হয়েছে। যা হয়ে গেছে তা হয়েই গেছে, যে চলে গেছে সে চলেই গেছে, তার জন্য আক্ষেপ না করে, শুধুই শোক না করে বরং সমস্ত শোক বা সকল অপ্রাপ্তিকে শক্তিতে রূপান্তর করেই শুরু হোক আমাদের নতুন বছর ২০১২ এর পথচলা!